Temeljem članka 33. Zakona o udrugama („Narodne novine”, broj 74/14, 70/17 i 98/19), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine” broj 26/15 i 31/17), članka 76. Zakona o sportu („Narodne novine” broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), članka 59. Statuta Općine Sračinec („Službeni vjesnik Varaždinske županije”, broj 24/21) i članka 14. Pravilnika o financiranju programa, projekata i javnih potreba od interesa za opće dobro koje provode udruge na području Općine Sračinec („Službeni vjesnik Varaždinske županije“, broj 104/21), općinski načelnik objavljuje

**Javni poziv za financiranje provedbe programa, projekata i javnih potreba u sportu u Općini Sračinec u 2024. godini**

**I.**

U Proračunu Općine Sračinec za 2024. godinu osigurana su sredstva za financijsku potporu programa, projekata sportskih klubova namijenjenih zadovoljavanju javnih potreba u sportu u Općini Sračinec za 2024. godinu.

Predviđeni iznos ukupnih sredstava koji je na raspolaganju u proračunu Općine Sračinec za sufinanciranje programa / projekata u području sporta u 2024. godini, odnosno iznos koji će se temeljem ovog Javnog poziva moći dodijeliti sportskim udrugama (klubovima) za provedbu programa, projekata i javnih potreba u sportu je **52.500,00 EUR-a.** Iznos od 50.000,00 eura odnosi se na tekuće donacije sportskim društvima, dok se iznos od 2.000,00 eura odnosi na kapitalne donacije sportskim društvima. Javni poziv će provesti Jedinstveni upravni odjel Općine Sračinec.

**II**.

Na ovaj Javni poziv se mogu javiti sve udruge čiji su ciljevi i djelatnost usmjereni ka zadovoljenju javnih potreba stanovnika Općine Sračinec na području sporta, a kojima temeljna svrha nije stjecanje dobiti i čije aktivnosti ne budu ocjenjene kao gospodarske djelatnosti u sportu.

Udruge koje se javljaju na ovaj javni poziv moraju biti upisane u Registar udruga, moraju posjedovati RNO broj iz Registra neprofitnih organizacija, dostaviti dokaz o tome da su uskladile svoje statute s odredbama Zakona o udrugama, odnosno da su Uredu državne uprave podnijele zahtjev za promjenu podataka u Registru udruga i moraju ispunjavati sve druge uvjete propisane natječajem odnosno Uputama za prijavitelje.

**III.**

Najmanji iznos financijskih sredstava koji se može prijaviti i ugovoriti po pojedinom programu ili projektu je **600,00 EUR-a**, a najveći iznos po programu ili projektu je **13.300,00 EUR-a.**

**IV.**

Svaka udruga može prijaviti i ugovoriti više programa / projekata u okviru ovog Javnog poziva, za razdoblje provedbe do 12 mjeseci u razdoblju od 01. siječnja 2024. godine do 31. prosinca 2024. godine. Prijave se podnose na posebnim obrascima:

1. **Obrazac opisa programa ili projekta (Obrazac 4.1.),**
2. **Obrazac proračuna programa i projekata (Obrazac 4.2.)** - kao prilog obrascu proračuna dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.),
3. Izjava o nepostojanju dvostrukog financiranja (Obrazac 7.).

Uz gore navedene obrasce, **prijavitelji su obvezni dostavi i sljedeću dokumentaciju:**

1. **Preslika Rješenja iz Registra udruga** **Republike Hrvatske**,
2. Ukoliko udruga nema novo Rješenje, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva (ako je primjenjivo),
3. **Uvjerenje ili Izjava o nekažnjavanju odgovorne osobe udruge** u izvorniku ili preslici, s tim da uvjerenje ne smije biti starije od šest mjeseci dana od dana objave natječaja, (iznimno prema Uputi i ako je primjenjivo),
4. **Potvrdu nadležne porezne uprave o nepostojanju duga prema državnom proračunu** u izvorniku ili preslici, ne stariju od 30 dana od dana objave natječaja, (iznimno prema Uputi i ako je primjenjivo),
5. **Popis članova udruge**.

**V.**

S korisnicima kojima će biti odobrena financijska sredstva, Općina će sklopiti Ugovor o sufinanciranju programa / projekta.

**VI.**

Rok za podnošenje prijava, neovisno kojim putem se one dostavljaju (poštom ili osobno) u Općinu Sračinec istječe **15. veljače 2024. godine u 15,00 sati.** Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje načelnik.

**VII.**

Prijave koje ne udovoljavaju uvjetima iz javnog poziva i uvjetima navedenim u Uputama za prijavitelje, koje su nepotpune, pogrešno ispunjene ili pristignu izvan roka **neće se razmatrati.**

**VIII.**

Prijave na propisanim obrascima, koji su zajedno s Uputama za prijavitelje dostupni na web stranici Općine Sračinec (www.sracinec.hr), šalju se poštom ili neposredno predaju u Općini Sračinec, na sljedeću adresu:

**Općina Sračinec, Varaždinska 188, 42209 Sračinec**

**„Javni poziv za financiranje provedbe programa, projekata i javnih potreba u sportu u Općini Sračinec za 2024. godinu – ne otvaraj”**

**IX.**

Sve informacije vezane za ovaj javni poziv, kao i potrebni obrasci mogu se dobiti u prostorijama Općine Sračinec, na adresi Sračinec, Varaždinska 188 ili putem telefona: 042/712-110.

|  |  |
| --- | --- |
| **KLASA: 402-08/24-01/2** |  |
| **URBROJ: 2186-7-01/1-24-1** | **OPĆINSKI NAČELNIK** |
| **SRAČINEC, 09. siječnja 2024. godine** |  |
|  | **Božidar Novoselec** |
|  |  |
|  |  |